b'\n_START_ARTICLE_\nMladinski opus Branke Jurca\n_START_PARAGRAPH_\nBranka Jurca, slovenska pedagoginja in pisateljica, nosilka partizanske spomenice, * 24. maj 1914, Kopriva na Krasu, \xe2\x80\xa0 6. marec 1999, Ljubljana.\n_START_SECTION_\nMladinska dela Branke Jurca\n_START_PARAGRAPH_\nVe\xc4\x8dina njenih del je polna do\xc5\xbeivetij otrok in mladostnikov, ta do\xc5\xbeivetja so iz resni\xc4\x8dnosti, iz dogodkov, vtisov in do\xc5\xbeivetij, ki jih je pisateljica do\xc5\xbeivela v svojem otro\xc5\xa1tvu oz. mladosti ter v obdobju pou\xc4\x8devanja. Branka Jurca je pisala preproste pripovedi iz lastnega otro\xc5\xa1tva, potem je mladino pospremila v prva leta pubertete in jih opazovala v obdobjih njihovega prvega spoznavanja sebe ter do\xc5\xbeivljanja prve ljubezni. Njena dela lahko delimo na: pravljice za majhne otroke, partizanske zgodbe, \xc4\x8drtice o \xc5\xbeivalih, opise \xc5\xa1olskih dogodiv\xc5\xa1\xc4\x8din in zgodbe za odra\xc5\xa1\xc4\x8dajo\xc4\x8do mladino.'